CELEX: 62008TN0008
Language: lv
Date: 2008-01-02 00:00:00
Title: Lieta T-8/08: Prasība, kas celta 2008. gada 2. janvārī — Piccoli /ITSB (gliemežvāka attēls)

8.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 64/57
            
         Prasība, kas celta 2008. gada 2. janvārī — Piccoli/ITSB (gliemežvāka attēls)
   (Lieta T-8/08)
   (2008/C 64/91)
   Tiesvedības valoda — itāļu
   Lietas dalībnieki
   
      Prasītāja: G. M. Piccoli Srl, Alzano Lombardo (Itālija) (pārstāvis — S. Giudici, avvocato)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   Prasītājas prasījumi:
   
               —
            
            
               atcelt vai grozīt Iekšējā tirgus saskaņošanas biroja Apelāciju pirmās padomes 2007. gada 28. septembra lēmumu, kas paziņots 2007. gada 23. oktobrī, atļaut reģistrēt Kopienas trīsdimensiju preču zīmi Nr. 4522892, kuru veido stilizēta gliemežvāka forma (coquille saint Jacques), lai arī apzīmētu “smalkmaizītes, ceptas krēma smalkmaizītes, marmelādi, šokolādi un medu”;
            
         
               —
            
            
               piespriest ITSB atlīdzināt tiesāšanās izdevumus.
            
         Pamati un galvenie argumenti
   
      Attiecīgā Kopienas preču zīme: trīsdimensiju preču zīme, kas attēlo gliemežvāku skatā no četrām dažādām pusēm (reģistrācijas pieteikums Nr. 4.522.892 attiecībā uz precēm, kas ietilpst 30. klasē)
   
      Pārbaudītāja lēmums: noraidīt reģistrācijas pieteikumu “graudaugu, konditorejas, saldumu un saldējuma izstrādājumiem”
   
      Apelāciju padomes lēmums: apelāciju noraidīt
   
      Izvirzītie pamati: Regulas (EK) Nr. 40/94 par Kopienas preču zīmi 4. panta un 7. panta 1. punkta e) daļas pārkāpums, kā arī Padomes Direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm atsevišķu normu, neprecīza interpretācija. Šajā ziņā ir apstiprināts, ka gan direktīvas 2. pants, gan regulas 4. pants tieši un skaidri pieļaujot raksturīgu atšķirtspēju ne tikai preces iepakojumam, bet arī pašai tās formai.